Foto: RIA Novosti / Sergey Guneyev Rossiya prezidenti Vladimir Putin Suriyada Frot daryosining ikki tomonida ham IShID terrorchilik guruhi to‘liq yakson qilinganini e’lon qildi. “2 soat avval mudofaa vaziri Frotning sharqiy va g‘arbiy sohillaridagi operatsiya terrorchilarning to‘liq yakson etilishi bilan yakunlanganini ma’lum qildi”, deb aytgan Putin jurnalistlarga. “Albatta, ba’zi qarshilik o‘choqlari qolgan bo‘lishi mumkin, biroq umuman olganda bu hududda va bu bosqichda jangovar ish yakunlandi. Qaytaraman, to‘liq g‘alaba va terrorchilarning yakson qilinishi bilan yakunlandi”, deb qo‘shimcha qilgan Putin.